Potrivit IPJ Neamţ, este vorba despre o minoră în vârstă de 9 ani şi mama acesteia.
'În urma verificărilor efectuate de poliţişti a rezultat faptul că, în timp ce un bărbat, de 56 de ani, din Horia, conducea un autoturism pe bulevardul Republicii, ar fi surprins şi accidentat doi pietoni care traversau regulamentar strada pe trecerea pentru pietoni. În urma accidentului rutier a rezultat rănirea uşoară a unei femei în vârstă de 39 de ani şi a unei minore în vârstă de 9 ani', a transmis inspectorul Ramona Ciofu, purtătorul de cuvânt al IPJ Neamţ.
Cele două au fost transportate la Spitalul Municipal Roman pentru a li se acorda îngrijiri medicale.
Poliţiştii au deschis un dosar penal sub aspectul săvârşirii infracţiunii de vătămare corporală din culpă, potrivit Agerpres.
Fiți la curent cu ultimele noutăți. Urmăriți DCNews și pe Google News